Osku Heinonen

Osku Simana Heinonen (s. 4. syyskuuta 1992 Tampere) on suomalainen koripalloilija. Laiturina pelaava Heinonen on Tampereen Pyrinnön kasvatti. Hän on edustanut pääsarjatasolla kasvattajaseuraansa ja Kouvoja. Heinonen on profiloitunut hyvänä kolmen pisteen korien heittäjänä.

Junioritasolla menestynyt Heinonen voitti Pyrinnössä Suomen mestaruuden vuonna 2014, SM-hopeaa vuonna 2016 ja Suomen cupin hopeaa vuonna 2012. Vuonna 2014 hän saavutti Pyrinnössä Baltian liigassa neljännen sijan.

 Pelaajaura 
 Alkuvuodet Pyrinnössä 
Heinonen valittiin B-poikien SM-sarjan vuoden pelaajaksi vuonna 2008 ja A-poikien SM-sarjan vuoden pelaajaksi vuonna 2010. Hän pelasi Pyrinnön edustusjoukkueessa pääsarjatasolla kaudella 2009–10 viidessä ja kaudella 2010–11 kuudessa ottelussa. Hän pelasi samanaikaisesti myös seuran A-juniorijoukkueessa, ja kaudella 2010–11 hän esiintyi BC Nokian joukkueessa 17 ottelun verran. Heinonen pelasi myös Suomen nuorisomaajoukkueessa.

Heinonen pohti pelaajauransa jatkoa ennen kauden 2013–2014 alkua.http://www.suomikoris.com/2014/10/24/pyrinnon-osku-heinonen-palaa-liigakentille/ Hän jatkoi pelaamista ja pelasi uransa siihen mennessä parhaan kauden. Heinosen peliaika Korisliigassa kaksinkertaistui, ja pistekeskiarvoennätyksen (5,3) lisäksi hän teki pääsarjauransa siihen mennessä parhaat tilastokeskiarvot levypalloissa ja riistoissa.Osku Heinonen – Suomen Koripalloliitto Pyrintöä valmentaneen Pieti Poikolan mukaan Heinonen pelasi kaudella 2013–2014 Pyrinnön kuudentena miehenähttp://www.kouvot.fi/osku-heinonen-kouvot-paitaan-hurri-ja-kailio-jatkavat-valmennusryhmassa/ . Heinosen kausi päättyi kuitenkin ennenaikaisesti helmikuussa 2014 polven eturistisiteen katkeamiseenhttp://www.kouvot.fi/osku-heinonen-ensimmainen-kausi-taysammattilaisena/ Baltian liigan pudotuspeliottelussa.http://pyrinto.fi/polvivamma-paattaa-osku-heinosen-kauden/  Pyrintö voitti Korisliigan runkosarjan uudella voittoennätyksellä, sijoittui kauden päätteeksi Baltian liigassa neljänneksi ja voitti Korisliigassa kolmannen Suomen mestaruutensa.

Heinonen palasi harjoittelemaan täysillä juuri ennen kauden 2014–2015 alkua.http://pyrinto.fi/esittelyssa-tampereen-pyrinto-201415/  Hän haki muutaman ottelun ajan pelituntumaa Pyrinnön reservijoukkueessa ja palasi edustusjoukkueen kokoonpanoon lokakuun lopulla kuntoutuen hiljalleen huippukuntoon. Pyrinnön päävalmentaja Pieti Poikolan mukaan Heinosen heittotarkkuus oli kehittynyt kuntoutuksen aikana. Heinosen itsensä mukaan hänen kautensa 2014–2015 sujui polvivamma huomioon ottaen hyvin.

Kesäkuussa 2015 Heinonen ja Pyrintö tekivät vuoden mittaisen jatkosopimuksen.http://www.basket.fi/uutiset/kaikki_uutiset/?x122462=32033035http://pyrinto.fi/osku-heinonen-jatkosopimukseen-pyrinnon-kanssa/  Samassa kuussa hänet nimettiin Suomen haastajamaajoukkuerinkiin.http://www.basket.fi/uutiset/kaikki_uutiset/?x122462=32341731 Heinonen pelasi kauden aikana vähän edelliskausiin verrattunahttp://www.aamulehti.fi/urheilu/pyrinnon-pelaaja-arviot-minard-loisti-seuraikoni-williams-petti/ , ja hänen roolinsa joukkueen kokoonpanossa oli epäselvä.

 Kouvot-kausi ja paluu Pyrintöön 

Kesäkuussa 2016 Heinonen teki opintojensa vaiheen mahdollistamana yhden kauden mittaisen sopimuksen Kouvoihin, jota valmentamaan oli siirtynyt Pyrintöä valmentanut Poikola.http://www.basket.fi/uutiset/kaikki_uutiset/korisliiga/?x122519=40441798 Heinonen pelasi Kouvoissa runkosarjassa noin 17 minuutin, 4,8 pisteen ja 1,8 levypallon ottelukohtaisilla keskiarvoilla toimien Ville Kauniston loukkaannuttua alkukaudesta joukkueen kapteeninahttp://www.kouvolansanomat.fi/Online/2017/03/31/Kesken%20kauden%20Kouvojen%20kapteeniksi%20ylennetty%20Osku%20Heinonen%20pudotuspelien%20aattona%3A%20Joukkueesta%20aistii%20latautuneisuuden%20ja%20keskittyneisyyden/2017222086035/4 . Kouvot sijoittui runkosarjassa kuudenneksi ja kohtasi puolivälierissä Helsinki Seagullsin jolle hävisi 3–1-otteluvoitoin. Heinonen heitti kauden parhaan pistemääränsä, 17, kolmannessa puolivälieräottelussa.

Kesäkuussa 2017 Heinonen palasi Pyrintöön yksivuotisella sopimuksella.http://www.basket.fi/uutiset/kaikki_uutiset/?x122462=49332868

Tammikuussa 2018 Heinonen teki Pyrinnön kanssa kaksivuotisen jatkosopimuksen.http://pyrinto.fi/osku-heinonen-pyrinnossa-kevaaseen-2020/ https://www.aamulehti.fi/urheilu/pyrinto-kiinnitti-osku-heinosen-kahden-vuoden-jatkosopimuksella-200678362/ 

7. joulukuuta 2018 Heinonen heitti Katajaa vastaan uudeksi Korisliiga-ennätyksekseen 31 pistettähttps://www.aamulehti.fi/a/201346962?c=1522737894164 . Samassa ottelussa hän heitti siihenastiset ennätyksensä, kuusi kahden pisteen ja viisi kolmen pisteen koria. 6. helmikuuta hän nosti Seagullsia vastaan kolmen pisteen korien ennätyksensä seitsemään.

Koronaviruspandemia päätti kauden 2019–2020 kesken Pyrinnön ollessa runkosarjassa viides. Riskiryhmään kuulunut Heinonen harjoitteli kevään aikana pääasiassa kotioloissa ja yksin.https://yle.fi/urheilu/3-11386976 Kesäkuussa 2020 hän teki Pyrinnön kanssa vuoden mittaisen jatkosopimuksen.https://www.aamulehti.fi/a/2be43382-aa18-4db4-859e-c86bb822c081 https://pyrinto.fi/osku-heinoselle-jatkosopimus/ 

 Saavutukset 
 Joukkuesaavutukset 
 Suomen mestaruus 2014
 SM-hopeaa 2016
 Suomen cupin hopeaa 2012 ja 2019
 Baltian liigan neljäs sija 2014

 Pelityyli 

Aamulehden toimittaja aloitti Heinosta kauden 2014–2015 päätösarviossa kuvaillessaan yksinkertaisesi lauseella "Heittäjä." Myös yleisesti ottaen Heinonen tunnetaan etupäässä tarkkana heittäjänä. Samassa arviossa toimittaja arvioi Heinosen liikkuvan hitaahkosti, mikä kyseisellä kaudella johtui suurilta osin loukkaantumisesta kuntoutumisesta..

Valmentaja Poikolan mukaan Heinonen pystyy puolustamaan pelipaikkoja 2–4. Poikola suhtautui positiivisesti myös Heinosen puolustustaitoihin ja harjoittelumotivaatioon. Heinonen itse on arvioinut vahvuuksikseen joukkuepuolustuksen toteuttamisen ja heittotaidon. Kehitettävänä osa-alueenaan hän piti kesällä 2016 nopeiden vastustajiensa pallollista puolustamista.

 Yksityiselämä 

Heinonen varttui Tampereen Hallilassa. Hän opiskeli Tampereen yliopistossa tietojenkäsittelyä ja on naimisissahttps://tampereenseurakunnat.fi/kirkko_tampereella/uutiset_ja_media/uutiset_2017/elokuu_on_suosittu_vihkikuukausi.36914.news. Aviopari odotti kesällä 2020 esikoislapsensa syntymää.

Heinonen sairastui alle yksivuotiaana tyypin 1 diabetekseen ja on puhunut julkisesti diabeteksen kontrolloimisesta huippu-urheilijan elämässä.https://diabeteslehti.diabetes.fi/blog/2017/02/12/osku-loysi-rutiinit-pelipaiviin/

 Tilastot 
 Runkosarja 
 Kausi Joukkue Sarja O 2P % 3P % 1P % HL PL LEV S M R T PTS PTS YHT2009–2010Tampereen PyrintöKorisliiga 5 50,0 % 33,3 % 80,0 % – 0,2 0,2 – 0,2 0,4 – 2,4 122010–2011Tampereen PyrintöKorisliiga 6 33,3 % 0,0 % 75,0 % – 0,3 0,3 0,5 0,5 – – 0,8 52011–2012Tampereen PyrintöKorisliiga 24 56,5 % 16,1 % 85,7 % 0,3 0,5 0,9 0,2 0,4 0,0 – 2,2 532012–2013Tampereen PyrintöKorisliiga 28 64,3 % 47,2 % 78,3 % 0,3 0,5 0,8 0,4 0,3 0,2 – 4,0 1112012–2013Tampereen PyrintöEuroChallenge 1 – 0,0 % 100,0 % – – – – – – – 2,0 22013–2014Tampereen PyrintöKorisliiga 33 52,8 % 37,9 % 79,2 % 1,1 1,0 2,0 0,4 0,3 0,4 – 5,3 1742013–2014Tampereen PyrintöBaltian liiga 12 40,0 % 40,0 % 72,7 % 0,9 0,6 1,5 0,3 0,7 0,3 0,1 5,2 622014–2015Tampereen PyrintöKorisliiga 33 47,0 % 39,3 % 73,3 % 0,3 0,6 0,8 0,3 0,3 0,2 0,0 3,8 1262014–2015Tampereen PyrintöBaltian liiga 8 50,0 % 16,7 % – – 0,1 0,1 0,1 0,1 0,3 – 0,6 52015–2016Tampereen PyrintöKorisliiga 27 46,1 % 32,1 % 75,0 % 0,3 0,4 0,7 0,1 0,1 0,1 – 1,7 452016–2017KouvotKorisliiga 36 39,1 % 33,8 % 77,8 % 0,6 1,2 1,8 0,7 0,6 0,4 0,1 4,8 171YhteensäKorisliiga       YhteensäEuroChallenge 1 – 0,0 % 100,0 % – – – – – – – 2,0 2 YhteensäBaltian liiga 20 41,2 % 36,6 % 72,7 % 0,6 0,4 1,0 0,2 0,5 0,3 0,0 3,4 67

 Pudotuspelit 
 Kausi Joukkue Sarja O 2P % 3P % 1P % HL PL LEV S M R T PTS PTS YHT2011–2012Tampereen PyrintöKorisliiga 3 – 0,0 % 0,0 % – – – – – – – – –2012–2013Tampereen PyrintöKorisliiga 2 – 0,0 % – – – – – – 0,5 – – –2013–2014Tampereen PyrintöBaltian liiga 2 25,0 % 55,6 % – – 1,5 1,5 0,5 0,5 – – 8,5 172014–2015Tampereen PyrintöKorisliiga 5 50,0 % 30,0 % 100,0 % 0,2 0,6 0,8 0,2 0,2 – – 6,0 302014–2015Tampereen PyrintöBaltian liiga 2 – 0,0 % – – – – – – – – – –2015–2016Tampereen PyrintöKorisliiga 7 0,0 % 75,0 % 100,0 % – 0,1 0,1 0,1 0,1 0,1 – 1,6 112016–2017KouvotKorisliiga 4 50,0 % 42,9 % 80,0 % 0,8 1,8 2,5 0,5 0,5 1,0 – 8,8 35YhteensäKorisliiga       YhteensäBaltian liiga 4 25,0 % 50,0 % – – 0,8 0,8 0,3 0,3 – – 4,3 17

 O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo

 Lähteet 
 Osku Heinonen Suomen Koripalloliitto
 Osku Heinonen Baltic Basketball League 

Viitteet

 Aiheesta muualla 
 Osku Heinonen Basketball Profile eurobasket.com 

Luokka:Suomalaiset koripalloilijat
Luokka:Vuonna 1992 syntyneet
Luokka:Elävät henkilöt